الفوازير (اغنيه)

الفوازير
   كلمات 
الفجر طلع الفجر طلع الفجر طلع

الفجر طلع وطلعنا معاه..طلعنا معاه

وعرفنا طريقنا بعون الله.. بعون الله

ومشينا مشينا كتير وطريق الثورة كبير

اهداف تسبق امجاد وايام كلها اعياد

وحقيقة ولا الاساطير وحكاية ولا الفوازير

فوازير فوازير

ح يقول فزورة وفزورة ع الثورة وكلها مشهورة

لكن خذوا بالكم لما يقولها لكم

جدى نشاها بايده بناها ...لكن راح فى ترابها ماجاش

فاتها بحالها ومالها لابويا لكن ابويا ماورثهاش

يسكت ابويا حيعمل ايه؟ والسجان بالنار حواليه..وانا

انا جه دورى مع الحرية ...انا دم الثورة جرى فايديا

خذتها منه غصب عنه وتعب جدى ماراحش بلاش

انتهى عهد الضلال ..عاد لنا المال الحلال

يوم ما اممنا ....القنال

فوازير فوازير

ح يقول فزورة وفزورة ع الثورة وكلها مشهورة

لكن خذوا بالكم لما يقولها لكم

الكل بيجرى بيجرى ويشمر ويهد ويبنى ويبنى ويعمر

ديناميت..بيهد جبال فتافيت..وغبار وعرق ورجال عفاريت

وبسرعة بيعلى البنيان وبيعلى مجد الانسان

حيلم الميه وينثرها ع الارض البور.....تطرح بساتين ومحبة ونور ومكن بيدور

ودا طبعا باين طوالى وفبالكم زى ماهو فبالي

عارفينه ؟؟ ..السد العالى

فوازير فوازير

ح يقول فزورة وفزورة ع الثورة وكلها مشهورة

لكن خذوا بالكم لما يقولها لكم

فى عز عز الحياة شباب وباع الحياة

لاجل انتصار الحياة على عدو الحياة

فى كل فرحة عيد فى كل نصر جديد ماتتنسيش ذكراه

خلدوا بالحب روحه من جديد فى دمشق فى اليمن فى بور سعيد

فى فلسطين اللى راح تعود اكيد

و الجزائر بلد المليون ...شهيد

فوازير فوازير

ح يقول فزورة وفزورة ع الثورة وكلها مشهورة

لكن خذوا بالكم لما يقولها لكم

بعد سنين وسنين وسنين واحنا على الظالمين ساكتين

جانا بطل انسان وبطل

خللى اليأس حماس و أمل خللى الضعف كفاح وعمل

قال لليل الظلم ارجع قال لنور الحق اطلع

قال لكل الدنيا تسمع

صوت الثوار ع العبودية صوت الأحرار والحرية

صوت القومية العربية بيهز الارض بالطول والعرض

وبطلنا ابو الابطال أسمر فى جبينه هلال اسمه عارفاه الدنيا

حد مايعرفش ..جمال

الفجر طلع الفجر طلع الفجر طلع

الفجر طلع وطلعنا معاه..طلعنا معاه وعرفنا طريقنا بعون الله.. بعون الله

ومشينا مشينا كتير وطريق الثورة كبير

اهداف تسبق امجاد وايام كلها اعياد

وحقيقة ولا الاساطير وحكاية ولا الفوازير

فوازير فوازير


 شوف كمان 

 ليستة اغانى عبد الحليم حافظ

تصنيف:اغانى باللغه المصريه
تصنيف:اغانى عبد الحليم حافظ
تصنيف:اغانى وطنيه مصريه
تصنيف:كلمات اغانى